સુમનશેઠને પૈસા કમાવવાનો અને બેન્ડવાજાની દુનિયામા એક નવી શરૂઆત કરવાનો મોકો મળ્યો અને આવા મોકા છોડે એવો ગાંડો એ હતો નહી. ફકત ૩૦૦ રૂપિયા લગ્ન દીઠ નક્કી કરીને તેણે રૂપરૂપના અંબાર સમી નંદુને બેન્ડમાં ભાડુતી નાચવાવાળી તરીકે રાખી. વિચાર ખૂબ ચાલ્યો. નંદુ પણ દિલ દઇને નાચતી. એનુ હોવું એ વરઘોડાની સફળતા બની જતી. એનો નાગિન ડાન્સ દરેક વરઘોડા માંટેની અનિવાર્ય વાત બની ગયેલી. નંદુને પણ આમાં ફાવટ આવી ગયેલી, નાચતાં નાચતાં કોનો પગ થરકે છે કે કોણ તાળી પાડે છે એ બધું જ જોતી અને એવી સીફતથી તેમને નાચવા ખેચી લાવતી કે આજુબાજુ ઉભેલા બધાં તેમા અજાણતાં જ જોડાઈ જતા. જનતાબેન્ડ હવે વરઘોડાને યાદગાર બનાવવાનો પર્યાય બની ગયેલો.